Martin Henderson

Martin Henderson (* 8. október 1974, Auckland, Nový Zéland) je novozélandský herec. Herectvu sa začal venovať v trinástich rokoch, kedy sa objavil v relácii "Strangers" z produkcie jednej lokálnej televízie. Navštevoval základnú školu Birkenhead Primary a potom chlapčenskú strednú školu Westlake Boys 'High School. V rokoch 1992 až 1995 účinkoval v seriáli Shortland Street v úlohe Stuarta Neilsona a následne sa objavil v niekoľkých austrálskych filmoch a televíznych reláciách. V roku 1997 sa odsťahoval do USA, aby tu mohol pokračovať v budovaní svojej hereckej kariéry prostredníctvom účinkovania v hollywoodskych filmoch a navštevovať dvojročné štúdium na divadelnej škole Neighborhood Playhouse v New Yorku.

Viac ako rok strávil neúspešným obchádzaním konkurzov v Los Angeles, až bol konečne v roku 2001 obsadený do vojnového filmu Kód Navajo (Windtalkers), ktorý režíroval John Woo. V roku 2002 si zahral po boku herečky Naomi Watts v hororovej snímke Kruh (The Ring). Vďaka kasovému úspechu tohto filmu získal Henderson hlavnú úlohu vo filme z motorkárskeho prostredia Torque: Ohnivá kola (Torque), ktorý bol uvedený do kín začiatkom roka 2004 a dostal trochu rozporuplné kritiky.

V roku 2005 sa spolu s indickou herečkou Asharyou Rai objavil v bollywoodskej variácii na Pýchu a predsudok od Jane Austenovej Moja veľká indická svadba (Bride and Prejudice) a v niekoľkými cenami ovenčenom filme Malá ryba (Little Fish) s Cate Blanchettovou v hlavnej úlohe.

Henderson si tiež zahral malú roličku vo videoklipe Britney Spearsovej k piesni Toxic.

Spolu s herečkou Jordanou Brewsterovou by sa mal objaviť v hlavnej úlohe pripravovaného seriálu Mr. & Mrs. Smith nakrúcanom podľa rovnomenného filmu z roku 2005 s Angelinou Jolie a Bradom Pittom.

 Filmografia 
 2016 – Miracles from Heaven
 2015 – Everest
 2014 – The Red Road (TV seriál)
 2014 – Secrets & Lies (TV seriál)
 2013 – The Moment
 2011 – Home by Christmas
 2011 – Off the Map (TV seriál)
 2009 – Cedar Boys
 2009 – Inside the Box (TV film)
 2007 – Mr. and Mrs. Smith (TV film)
 2007 – Vzbura v Seattli
 2006 – Flyboys – Rytieri nebies
 2006 – Zabiť eso
 2005 – Home and Away: Romances (video film)
 2005 – Kruh 2
 2005 – Little Fish
 2004 – Dr. House (TV seriál)
 2004 – Moja veľká indická svadba
 2004 – Perfect Opposites
 2004 – Zbesilosť na dvoch kolesách
 2003 – Skagerrak
 2002 – Kód Navajo
 2002 – Kruh
 1999 – Kick
 1997 – Big Sky (TV seriál)
 1996 – Pot (TV seriál)
 1995 – Echo Point (TV seriál)
 1992 – Shortland Street (TV seriál)
 1990 – Betty's Bunch (TV seriál)
 1990 – Dobrodružstvo v Pacifiku (TV film)
 1988 – Domov v zálive (TV seriál)
 1979 – Howard in Particular

 Externé odkazy 


 martinhenderson.org - neoficiálna stránka fanúšikov

 Zdroj 

Kategória:Novozélandskí filmoví herci
Kategória:Novozélandskí televízni herci
Kategória:Novozélandskí herci hudobných videí
Kategória:Osobnosti z Aucklandu